הנותנת

הנותנת הוא סרט קולנוע ישראלי משנת 2012 שכתבה וביימה הגר בן-אשר. הסרט נחשב פרובוקטיבי בעיני מבקרים שמרנים וכולל סצנות עירום נועזות.

עלילה

הסרט מספר את סיפורה של תמר (הגר בן-אשר), אישה מורכבת ומינית בת 35, אם חד-הורית לשתי ילדות קטנות, המנהלת מערכות יחסים מיניות חושפניות ביותר, עם כמה גברים מהמושב בו היא מתגוררת. אל המושב מגיע שי (ישי גולן), וטרינר במקצועו, בן מושב לשעבר. הם מתאהבים. החל מרגע זה, הסרט שואל את השאלה האם תמר יכולה להתמסר רגשית לגבר אחד ולמה שדורשת מערכת יחסים אוהבת וטובה. הסרט המהורהר והמופנם בנוי במכוון ללא דיאלוגים רבים בין הדמויות, ומשתמש בצילומי הטבע כדי לבטא את רגשותיה של תמר. חלק מהאירועים מתבררים רק בסופו של הסרט.

הפקה

בסרט מככבים גם איצ'ו אביטל, יואב לוי, צחי חנן, סתיו ינאי ודריה פורמן. הצלם הוא עמית יסעור והעורך אסף קורמן. זוהי הפקה משותפת ישראלית-גרמנית (טרנספקס וזיגוטה הישראליות ורו פילמס הגרמניות) והוא נעשה במימון קרן יהושע רבינוביץ לאמנויות תל אביב, המפיק הוא מרק רוזנבאום.

הקרנות ופרסים
הסרט הוקרן במסגרת שבוע המבקרים של פסטיבל קאן 2011. תמיכה נוספת למימוש הסרט הגיעה מפסטיבל טורינו, שם זכה התסריט בפרס הראשון, ומפסטיבל ברלין, אשר גם שם זכה בתחרות תסריטים.
(פרס הבימוי בפסטיבל הקולנוע ירושלים. הסרט הוקרן בפסטיבלים הבאים: פסטיבל מינכן, פסטיבל טאלין, פסטיבל סארייבו, פסטיבל הסרטים הבינלאומי בשיקגו, פסטיבל הסרטים של מומבאיי, פסטיבל הסרטים של ריו דה ז'ניירו, פסטיבל הסרטים באיסטנבול, פסטיבל טורינו, ועוד)
הסרט נמכר להפצה מסחרית בעשר מדינות, בהן: ארצות-הברית, יפן, גרמניה, אוסטריה, שווייץ, טאיוואן קנדה ועוד, והוקרן גם בישראל.

הסרט היה מועמד לשלושה פרסי אופיר לשנת 2011: לשחקנית הראשית הטובה ביותר (הגר בן-אשר), הצילום הטוב ביותר (עמית יסעור) ועיצוב התלבושות הטוב ביותר (לי אלמביק).

ב-11 במאי 2012 הייתה הצגת הבכורה של הסרט בתל אביב.

קישורים חיצוניים

 

 הסרט "הנותנת", באתר חברת ההפקות "טרנספקס"
 אופיר איל, "הנותנת" – ביקורת, באתר אידיבי, 16 במאי 2012
 
 אבנר שביט, פסטיבל קאן: איך התקבל "הנותנת"?, וואלה, 13 במאי 2011
 
 אסף צ'רנילס, "הנותנת": היוצרת מספרת על מיניות והסרט, באתר נענע10, 15 במאי 2012
 עינב שיף, "הנותנת" של הגר בן אשר יוקרן בפסטיבל קאן, באתר וואלה, 17 באפריל 2011
 
  
 
 איתן ווייץ, פרסי אופיר 2011: הנותנת, 4 ביולי 2011
 מתן שירם, פסטיבל הקולנוע ירושלים 2011 - מבט אחרון
 דן פיינרו, ביקורת על "הנותנת", באתר ScreenDaily, 12 במאי 2011 (באנגלית) 
 

סרטים ישראליים משנת 2012